|  |  |
| --- | --- |
| Številka: 801-14/2025-25 | |
| Ljubljana, dne 28. 07. 2025 | |
| EVA / | |
| **GENERALNI SEKRETARIAT VLADE REPUBLIKE SLOVENIJE**  [**gp.gs@gov.si**](mailto:gp.gs@gov.si) | |
| ZADEVA: Sklep o organizaciji in izvedbi nacionalne vaje kibernetske obrambe »Kibernetska Trdnjava 2025 - KT25« – predlog za obravnavo | | | |
| 1. Predlog sklepov vlade: | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZKUN, 8/12, 21/13, 47/13 – ZDU-1G, 65/14, 55/17 in 163/22) in v zvezi s prvim odstavkom 6. člena Pravilnika o vajah v obrambnem sistemu (Uradni list RS, št. 100/13 in 44/21) je Vlada Republike Slovenije na \_\_\_ redni seji dne \_\_\_\_\_\_\_\_\_\_\_\_\_\_ pod \_\_\_ točko dnevnega reda sprejela naslednji  **S K L E P**  Vlada Republike Slovenije je sprejela Sklep o organizaciji in izvedbi nacionalne vaje kibernetske obrambe »Kibernetska Trdnjava 2025 - KT25«.  Barbara Kolenko Helbl  generalna sekretarka  Priloga:   * Sklep o organizaciji in izvedbi nacionalne vaje kibernetske obrambe »Kibernetska Trdnjava 2025 - KT25«.   Prejmejo:   * Generalni sekretariat vlade Republike Slovenije * Ministrstvo za delo, družino, socialne zadeve in enake možnosti * Ministrstvo za digitalno preobrazbo * Ministrstvo za finance * Ministrstvo za gospodarstvo, turizem in šport * Ministrstvo za infrastrukturo * Ministrstvo za javno upravo * Ministrstvo za kmetijstvo, gozdarstvo in prehrano * Ministrstvo za kohezijo in regionalni razvoj * Ministrstvo za kulturo * Ministrstvo za naravne vire in prostor * Ministrstvo za notranje zadeve * Ministrstvo za obrambo * Ministrstvo za okolje, podnebje in energijo * Ministrstvo za pravosodje * Ministrstvo za solidarno prihodnost * Ministrstvo za visoko šolstvo, znanost in inovacije * Ministrstvo za vzgojo in izobraževanje * Ministrstvo za zdravje * Ministrstvo za zunanje in evropske zadeve * Urad vlade Republike Slovenije za komuniciranje, * Urad vlade Republike Slovenije za informacijsko varnost * Slovenska obveščevalno-varnostna služba * Služba vlade Republike Slovenije za zakonodajo * Nacionalni odzivni center za omrežne incidente SI-CERT | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * Mateja Rokvič, v. d. generalnega direktorja Direktorata za obrambne zadeve na Ministrstvu za obrambo. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| 5. Kratek povzetek gradiva: | | | |
| Od 9. 9. 2025 do 12. 9. 2025 bo v Republiki Sloveniji izvedena nacionalna vaja kibernetske obrambe »Kibernetska trdnjava 2025 (KT25) (v nadaljevanju: vaja), ki jo organizira Ministrstvo za obrambo. Vaja bo potekala na kibernetskem vadišču (Cyber Range) Ministrstva za obrambo.  Nacionalna vaja kibernetske obrambe »Kibernetska trdnjava 2025« (KT25) je umeščena v Načrt vaj v obrambnem sistemu in sistemu varstva pred naravnimi in drugimi nesrečami v letu 2025, zato Vlada Republike Slovenije skladno s prvim odstavkom 6. člena Pravilnika o vajah v obrambnem sistemu (Uradni list RS, št. 100/13 in 44/21) sprejme sklep o sodelovanju na vaji.  Ključni namen vaje je upravljanje s kibernetsko varnostjo, odziv na posredna in neposredna ogrožanja ter varnostna tveganja v primeru kibernetske grožnje ali incidenta v kibernetskem prostoru, zaznavanje in odzivanje na kibernetske napade ter seznanjanje z drugimi procesi in razumevanje kibernetskega okolja.  Cilj vaje je dvig zavedanja in usposobljenosti osebja, ki upravlja sisteme in tistih, ki skrbijo za informacijsko varnost v okviru organov državne uprave. Vaja se osredotoča na krepitev usposobljenosti tehničnega kadra za zoperstavljanje grožnjam na kibernetskem področju, preverjanju komunikacij in krepitvi sodelovanja med različnimi deležniki v kibernetskem prostoru. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| II. Finančne posledice za državni proračun | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| SKUPAJ | | | | |  | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| SKUPAJ | | | | |  | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| SKUPAJ | | |  | | |  | | |
| 7.b Predstavitev ocene finančnih posledic pod 40.000 EUR:  (Samo če izberete NE pod točko 6.a.)  Vadbenci sami krijejo stroške priprav in izvajanja vaje. Stroške, ki nastanejo v zvezi z pripravo, izvedbo in podporo vaji, krije Ministrstvo za obrambo v znesku do načrtovanih 5.000,00 EUR. | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | NE | | |
| 9. Predstavitev sodelovanja javnosti: | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| V skladu s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr.,  54/03, 103/03, 114/04, 26/06, 21/07, 32/10, 73/10, 95/11, 64/12, 80/13, 10/14 in 164/20, 35/21, 51/21  in 114/21) se javnosti ni povabilo k sodelovanju, ker gre za predlog sklepa vlade. | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | NE | |
| **11. Gradivo je uvrščeno v delovni program vlade:** | | | | | | | NE | |
| Boštjan Pavlin, mag.  državni sekretar | | | | | | | | |

Poslano:

* + naslovniki
  + Direktorat za obrambne zadeve
  + Sekretariat generalnega sekretarja
  + Služba za strateško komuniciranje
  + Generalštab Slovenske vojske
  + Obveščevalno-varnostna služba

VLADA REPUBLIKE SLOVENIJE PREDLOG

Številka:\_\_\_\_\_\_\_\_\_\_\_\_\_\_\_\_\_\_\_

Ljubljana, dne \_\_\_\_\_\_\_\_\_\_\_\_\_\_

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZKUN, 8/12, 21/13, 47/13 – ZDU-1G, 65/14, 55/17 in 163/22) in v zvezi s prvim odstavkom 6. člena Pravilnika o vajah v obrambnem sistemu (Uradni list RS, št. 100/13 in 44/21) je Vlada Republike Slovenije na \_\_\_ redni seji dne \_\_\_\_\_\_\_\_\_\_\_\_\_\_ pod \_\_\_ točko dnevnega reda sprejela naslednji

**S K L E P**

**za organizacijo in izvedbo nacionalne vaje kibernetske obrambe »Kibernetska Trdnjava 2025« (KT25)**

1. člen

(vsebina)

V Republiki Sloveniji se v času od 9. 9. 2025 do 12. 9. 2025 izvede vajo kibernetske obrambe »Kibernetska trdnjava 2025« (v nadaljnjem besedilu: vaja).

2. člen

(namen)

Namen vaje je preverjanje zaznavanja in odzivanja na celoten spekter kibernetskih groženj, vključno s pripravo predlogov odločitev za strateški nivo odločevalcev. Udeleženci vaje bodo v nadzorovanem okolju pridobili praktična znanja in izkušnje zaznavanja in odzivanja na kibernetske incidente. Poleg tega je namen vaje tudi vzpostavitev in vzdrževanje odnosov med kibernetskimi strokovnjaki zaposlenimi v državni upravi.

3. člen

(cilji vaje)

(1) Cilji na področju kibernetske obrambe so:

* usposobiti skupnost strokovnjakov kibernetske varnosti za namen sodelovanja pri zaznavi, odzivanju in odvračanju kibernetskih napadov ter upravljanja s kibernetsko varnostjo;
* preveriti odziv na posredna ali neposredna ogrožanja in varnostna tveganja v primeru kibernetske grožnje ali incidenta v kibernetskem prostoru;
* preveriti sodelovanje pravnih subjektov v državi glede odzivanja na kibernetske incidente ter pravne dileme;
* preveriti sodelovanje in funkcionalnost zaznavanja in odzivanja na kibernetske incidente;
* preveriti normativne podlage in procese za usklajevanje in izvajanje postopkov kibernetske obrambe;
* dvigniti situacijsko zavedanje in vaditi pripravo ocen tveganja pred kibernetskimi incidenti;
* vaditi upravljanje z razpoložljivostjo, zaupnostjo in celovitostjo storitev na vadbenem sistemu, ki je postal tarča napadov;
* nadgraditi razumevanje kibernetskega področja in problematike kibernetskih incidentov v Republiki Sloveniji in mednarodnem okolju.

(2) Cilja na področju komuniciranja z javnostmi sta:

* preveriti sposobnosti komuniciranja z javnostmi ob kibernetskih napadih;
* spoznavati tehnične in pravne izzive s ciljem komuniciranja z javnostmi.

4. člen

(osnovna zamisel za izvedbo)

(1) Na kibernetskem vadišču, ki bo vzpostavljeno na ločenem komunikacijsko informacijskem omrežju, bo nacionalna tehnična skupina z imenom Ekipa za hitro odzivanje na kibernetske grožnje (v ang. Cyber Rapid Response Team, v ang. CRRT) zaznavala, se odzivala in odvračala simulirane napade, ki jih bo po vnaprejšnjem scenariju izvajala Rdeča skupina na prirejenem omrežju državne uprave. Ekipa za hitro odzivanje na kibernetske grožnje bo poskušala odvračati napade in odpravljati ranljivosti ter zaščititi podatke in informacije v napadenem informacijskem sistemu.

(2) Naloga Ekipe za hitro odzivanje na kibernetske grožnje bo v okolju kibernetskega vadišča pravočasno zaznati, analizirati, ovrednotiti in oceniti stopnjo kibernetskega incidenta ter izvajati obrambo pred kibernetskimi napadi na informacijsko komunikacijsko infrastrukturo. Ključni del Ekipe za hitro odzivanje na kibernetske grožnje predstavlja tehnični del skupine z ekspertnimi znanji posameznih domen kibernetske varnosti – obrambe, varnosti in strateškega komuniciranja.

5. člen

(kraj in čas izvajanja)

(1) Vse oblikovane skupine vaje bodo delovale v prostorih Ministrstva za obrambo.

(2) Vaja se bo izvajala od 9. 9. do 12. 9. 2025. Tehnični del oziroma Modra skupina bo na vaji delovala vse dni v tednu, praviloma v okviru rednega delovnega časa. Dne 9. 9. bodo potekale priprave za pripadnike CRRT (in StratCom), izvedba vaje pa bo potekala od 10. 9. do 12. 9. 2025.

6. člen

(priprava, načrtovanje in izvedba)

(1) Ministrstvo za obrambo organizira in usklajuje priprave na vajo in zagotovi izdelavo dokumentov, potrebnih za izvedbo vaje v državi. Vsi sodelujoči in udeleženci vaje so dolžni sodelovati v pripravah na vajo, pri njeni izvedbi, uresničitvi zastavljenih ciljev in pripravi končnih poročil v okviru imenovanih skupin.

(2) Vadbenci pri določitvi števila sodelujočih na vaji ter delovnega časa upoštevajo predpise, ki urejajo delovna razmerja in delovni čas.

7. člen

(vodja in vodstvo vaje)

(1) Vodstvo vaje v Republiki Sloveniji sestavljajo:

* Aleš Čretnik, Ministrstvo za obrambo, vodja vaje,
* Igor Eršte, Ministrstvo za obrambo, namestnik vodje vaje.

(2) Vodstvo imenuje člane Ekipe za hitro odzivanje na kibernetske grožnje, člane Skupine za pripravo in izvedbo vaje ter ostale predstavnike, ki opravljajo funkcijo nadzornika in koordinatorja vaje.

(3) Vodstvo vaje zagotovi ustrezne priprave in izvedbo vaje ter vključevanje vadbencev in sodelujočih gospodarskih organizacij pri uresničitvi zastavljenih ciljev. Vodja vaje sprejme navodilo za izvedbo vaje v Republiki Sloveniji.

(4) Vodstvo vaje po končani vaji potrdi poročilo o vaji, ki ga pripravi Ministrstvo za obrambo.

(5) Ministrstvo za obrambo poročilo o vaji pošlje v sprejetje Vladi Republike Slovenije.

8. člen

(vadbenci)

Glavni vadbenci na vaji v Republiki Sloveniji so:

1. Ministrstvo za digitalno preobrazbo,
2. Ministrstvo za notranje zadeve,
3. Ministrstvo za obrambo,
4. Ministrstvo za zunanje in evropske zadeve,
5. Urad Vlade Republike Slovenije za informacijsko varnost,
6. Nacionalni odzivni center za omrežne incidente SI-CERT.

9. člen

(sodelujoči)

(1) Glede na razvoj scenarija vaje, na kibernetske grožnje ter skladno z odločitvijo vodstva vaje, se kot sodelujoči v vajo lahko vključijo tudi drugi vadbenci, ki v okviru Republike Slovenije opravljajo naloge s področja kibernetske obrambe.

10. člen

(stroški priprav in izvedbe)

(1) Sodelujoči organi in organizacije sami krijejo stroške priprav in izvajanja vaje. Stroške, ki nastanejo v zvezi s seznanjanjem vadbencev, krije Ministrstvo za obrambo.

(2) Sodelujoči organi in organizacije pri določitvi števila sodelujočih na vaji ter delovnega časa upoštevajo predpise, ki urejajo delovna razmerja in delovni čas.

11.člen

(varnostni ukrepi)

(1) Pri pripravi in izvedbi vaje v prostorih Ministrstva za obrambo se izvajajo predpisani varnostni ukrepi v skladu s Pravilnikom o hišnem redu v poslovnih stavbah Ministrstva za obrambo Republike Slovenije (MO; št. 0070-15/2008-1 z dne 28. 2. 2008, št. 0070-15/2008-7 z dne 21. 5. 2008 (popr.), št. 0070-15/2008-29 z dne 25. 5. 2010, št. 0070-35/2011-7 z dne 23. 8. 2011, št. 0070-35/2011-25 z dne 23. 9. 2013 in št. 0070-25/2020-1 z dne 24. 9. 2020).

(2) Pri pripravi in izvedbi vaje se izvajajo predpisani varnostni ukrepi za varovanje nacionalnih tajnih podatkov.

12. člen

(seznanitev vadbencev)

Ministrstvo za obrambo s tem sklepom seznani vadbence.

13. člen

(KONČNA DOLOČBA)

Ta sklep začne veljati naslednji dan po sprejetju.

Barbara Kolenko Helbl

generalna sekretarka

**OBRAZLOŽITEV**

Od 9. 9. 2025 do 12. 9. 2025 bo v Republiki Sloveniji izvedena nacionalna vaja kibernetske obrambe »Kibernetska trdnjava 2025 (KT25) (v nadaljevanju: vaja), ki jo organizira Ministrstvo za obrambo. Vaja bo potekala na kibernetskem vadišču (Cyber Range) Ministrstva za obrambo.

Nacionalna vaja kibernetske obrambe »Kibernetska trdnjava 2025« (KT25) je umeščena v Načrt vaj v obrambnem sistemu in sistemu varstva pred naravnimi in drugimi nesrečami v letu 2025, zato Vlada Republike Slovenije skladno s prvim odstavkom 6. člena Pravilnika o vajah v obrambnem sistemu (Uradni list RS, št. 100/13 in 44/21) sprejme sklep o sodelovanju na vaji. S sklepom se določijo zlasti cilji vaje, vodstvo vaje, vadbenci in sodelujoči na vaji ter osnovni okvirji za načrtovanje in izvedbo vaje.

Ključni namen vaje je upravljanje s kibernetsko varnostjo, odziv na posredna in neposredna ogrožanja ter varnostna tveganja v primeru kibernetske grožnje ali incidenta v kibernetskem prostoru, zaznavanje in odzivanje na kibernetske napade ter seznanjanje z drugimi procesi in razumevanje kibernetskega okolja.

Cilj vaje je dvig nivoja zavedanja in usposobljenosti osebja, ki upravlja sisteme in tistih, ki skrbijo za informacijsko varnost v okviru organov državne uprave. Vaja se osredotoča na krepitev usposobljenosti tehničnega kadra za zoperstavljanje grožnjam na kibernetskem področju, preverjanju komunikacij in krepitvi sodelovanja med različnimi deležniki v kibernetskem prostoru.

MINISTRSTVO ZA OBRAMBO